Ved 14-tiden besluttede politiet at rekvirere en helikopter, efter at man siden formiddagen havde søgt efter Ole Fedders med flere hunde. Ole Fedders har formentlig forladt sin bolig mellem 04.15 og 05.00 tirsdag morgen og er altså ikke set siden. Han beskrives som: - 180 cm høj - spinkel - smalt ansigt med karakteristiske ører - skaldet med gråligt hår i siderne - han er formentlig iført en blå, halvlang jakke - han går foroverbøjet, virker meget frisk men er dement Oplysninger til Nordjyllands Politi på telefon 114.

Referat:
Politiet i Frederikshavn har gennem hele tirsdagen forgæves forsøgt at finde den 83-årige, demente Ole Fedders, der har forladt sin beskyttede bolig på Bangsbovej i Frederikshavn. En helikopter er nu på vej.